N 
von wägen, das min vatter dem luncker CGurd. zum ampt gholf- 
fen vnnd andinget war xin, er solt im vf dem ampt ein son 
erhalten. Es war ein iungi Tochter by mir in der schuol, 
barbla falbi genampt, so 1000 gl. ererbt hat, die mir fürvs 
lieb was; vnnd als ich ieren mundtlich von eesachen nüt dorfft 
indenck syn, schreib ich ieren ein brief, hat ein guldinen 
eragen sampt schön gält darin thon vnnd gschriben, si sölt 
es für eigen han in namen Gotes, so si mich welt zur ee, 
wo nit, sölt sie es mir als widrum zuostellen; doch solt si 
ir muoler ouch fragen, dann den vatter hat si nit. Sy kam 
vnnd zeiget mir an, si vnnd ir muoter werend wol zuofriden, 
was ich iren gän welt si vf die ee haben, vnnd ir muoter 
het es in irem trog behalten. Ich schreib alles minem vat- 
ter zuo; indem brach disi sach vs vnnd kam des töchterlis 
vogt, Abraham Ganter vf dem ried, vnnd stalt die tochter 
hinder rächt zuo Ragaz, von dannen war ir vater gsin, ich 
verlor als, that mir härzigklich wee, vnnd konnd wol darbi 
vs erfarnus abnämen, das sich einer zuo meifält mit der 
schuol nit erhalten kond, vnnd mir das maalen wolgeliebet, 
bin ich zu Meyenfält abgescheiden, als ich von Statuogt, 
wärchmeister vnnd ganzem Rlhat vrlob erlanget, sampt brief 
vnnd sigel, si werend ab minem thuon vnnd verhalten in 
allem höchlich vnnd vol vernügt. Ich zoch uf Fälkirch, 
verdinget mich zuo dem wyt berümpten meister Moriz vnnd 
sinem son, Meister Jörg, herliche maler, vnnd als si mir 
nüt zuo ässen gabend, dann altag 3 mal krut, hielt ich an 
um erloupnusz, heim zuo züchen, das si mir bi langem ver- 
gunttend. Kam gen Cur, verdinget mich zuo Meister Franz 
Apenzäller, alwuchen ein halben gl. zlon; darzuo half mir 
vetter Hoptm. Simian Tscharner selig, Ich bleib denn sum 
